สุนัขที่บ้านฉีดวัคซีนพิษสุนัขบ้าไปเมื่อวันที่10มีนาคม2561ที่ผ่านมา ปีที่แล้วฉีดวันที่14 มีนาคม2560ถ้าเกิดสุนัขของเรามีเชื้อพิษสุนัขบ้าอยู่ ผ่านมาถึงวันนี้15วันแล้วนับตั้งแต่ฉีดวัคซีนครั้งล่าสุดสุนัขควรจะแสดงอาการรึยังค่ะ ถ้าไม่แสดงอาการถือว่าสุนัขที่บ้านปลอดภัยจากโรคพิษสุนัขบ้าไหม
สวัสดีค่ะ หากสุนัขได้รับการฉีดวัคซีนพิษสุนัขบ้ามาต่อเนื่องทุกปี โอกาสที่สุนัขจะเป็นโรคพิษสุนัขบ้าก็ค่อนข้างน้อยค่ะสำหรับโรคพิษสุนัขบ้าในสุนัขนั้น หากสุนัขติดเชื้อมา จะมีระยะฟักตัวก่อนแสดงอาการประมาณ 3-8 สัปดาห์ ซึ่งระยะฟักตัวสุนัขจะยังไม่ได้อยู่ในระยะแพร่เชื้อ หลังจากนั้นก่อนที่จะแสดงอาการประมาณ 3 วัน สุนัขจะเริ่มแพร่เชื้อออกมาทางน้ำลายได้ ซึ่งในระยะ 3 วันก่อนแสดงอาการนี้ คนและสัตว์อื่นๆ ก็จะมีโอกาสติดเชื้อได้ และเมื่อสุนัขเริ่มแสดงอาการแล้ว ก็จะเสียชีวิตภายในไม่เกิน 10 วันดังนั้นหากผ่านมา 15 วันนับตั้งแต่สงสัยว่ามรการติดเชื้อมา อาจยังไม่เพียงพอในการเฝ้าสังเกตอาการ เนื่องจากระยะฟักตัวของสุนัขจะนานประมาณ 3-8 สัปดาห์ดังกล่าว